         R O M Â N I A
JUDEŢUL HUNEDOARA    
   MUNICIPIUL  BRAD
       P R I M A R U L
  Nr. 212/11013/20.10.2023
R E F E R A T  DE  A P R O B A R E
privind furnizarea energiei termice în sistem centralizat în scopul
 încălzirii locuinţelor din municipiul Brad, în sezonul rece 2023-2024

Având în vedere scăderea temperaturilor exterioare și prognoza meteo pentru perioada următoare care indică răcirea vremii, prin adresa nr. 3775/20.10.2023, înregistrată la Primăria Municipiului Brad sub nr.  49541/20.10.2023, S.C.  ”TERMICA BRAD” S.A. a solicitat aprobarea perioadei de furnizare a energiei termice pentru populație în municipiul Brad în sezonul rece 2023-2024.

Perioada de furnizare a energiei termice este corelată cu facilităţile care se acordă familiilor cu venituri reduse prin efectul Legii nr. 226/2021 privind stabilirea măsurilor de protecţie socială pentru consumatorul vulnerabil de energie, prin care se definește sezonul rece ca fiind perioada de 5 luni cuprinsă între data de 1 noiembrie a anului curent și data de 31 martie a anului următor.
Intervalul propus pentru furnizarea energiei termice, repsectiv 01.11.2023 - 31.03.2024 se corelează şi cu prevederile O.G. nr. 36/2006 privind instituirea preţurilor locale de referinţă pentru energia termică furnizată populaţiei prin sisteme centralizate, actualizată, potrivit cărora în acest interval energia termică livrată populaţiei poate fi subvenţionată de la bugetul local.

Astfel, am inițiat prezentul proiect de hotărâre prin care am propus ca, începând cu data de 1 noiembrie 2023 până la data de 31 martie 2024, în funcție de condițiile atmosferice, să se aprobe furnizarea energiei termice în sistem centralizat de către operatorul local de producere, transport şi distribuţie a energiei termice în scopul încălzirii locuinţelor din municipiul Brad, cu obligaţia acestuia de a efectua probele tehnologice înainte de începerea furnizării energiei termice.
   
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.


 În susţinerea propunerii mele invoc prevederile  art. 6 alin.1 lit. g din O.U.G. nr. 70/2011 privind măsurile de protecție socială în perioada sezonului rece, cu modificările și completările ulterioare, ale art. 117 din H.G. nr. 425/1994 privind aprobarea Regulamentului pentru furnizarea şi utilizarea energiei termice, ale art. 291 alin. 3 lit. o coroborat cu alin. 3 indice 2 din Legea nr. 227/2015 privind Codul Fiscal, cu modificările și completările ulterioare, ale  art. 129 alin. 2 lit. d, alin. 7 lit. n din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

